Keluarga Iskandar

Keluarga Iskandar ialah sebuah siri drama televisyen Malaysia arahan Syed Khairul Fariz Syed Khairuldin dengan idea dan konsep asal oleh Wan Hasliza Wan Zainuddin terbitan KL Motion Pictures. Barisan pelakon terdiri daripada Kismah Johar, Hilal Azman, Zain Hamid, Susan Lankester, Azhar Sulaiman, Anita Baharom, Tengku Sariwani dan Hiera Hassan. Siri ini berkisar tentang keluarga sederhana dalam masyarakat Malaysia moden di Johor Bahru, Johor.

Buat kali pertama dalam sejarah televisyen Malaysia, siri ini dipersembahkan dengan elemen mokumentari dan memaparkan setiap watak bercerita dan menjelaskan apa yang berlaku kepada keluarga Iskandar. Siri ini disiarkan di Astro Prima dari 3 Julai 2012 hingga 9 Oktober 2012, dan di Astro Warna dari 22 September 2014 hingga 12 Januari 2015. Sebuah filem adaptasi sitkom ini, Keluarga Iskandar The Movie ditayangkan pada 16 Julai 2020.

Sinopsis
Mengisahkan tentang seorang ibu yang tegas dan penyayang bernama Khalijah Ali (Mak Jah) yang berusaha sedapa upaya untuk menyatukan anak-anak, menantu dan cucu-cucunya yang dilanda perpecahan.

Pelakon dan watak

Watak ahli keluarga utama
 Kismah Johar sebagai Khalijah Ali (Mak Jah)
 Hilal Azman sebagai Aziz Iskandar (Abang Long)
 Sobri Anuar sebagai Azman Iskandar (Abang Ngah)
 Zain Hamid sebagai Azlan Iskandar (Ayah Chik)
 Susan Lankester sebagai Kamariah Abdullah (Kak Ngah)
 Azhar Sulaiman sebagai Mohd Kamarul Ishak (Abang Teh)
 Anita Baharom sebagai Azura Iskandar (Kak Teh)
 Hiera Hassan sebagai Adibah Iskandar (Acu)

Watak ahli keluarga yang lain
 Nawir sebagai Marzuki (anak sulung Aziz Iskandar)
 Sittee Khayrishah Kemal sebagai Amalina Aziz/Malin (anak bongsu Aziz Iskandar)
 Danish Adam sebagai Salahudin Azman/Sal (anak sulung Azman Iskandar)
 Izz Ilham sebagai Omar Sharifudin Azman/Om (anak kedua Azman Iskandar)
 Syifa Dhia Nurina sebagai Rania Mohd Kamarul (anak sulung Azura Iskandar)
 Dhia Iskandar Ismadi sebagai Iskandar Mohd Kamarul (anak bongsu Azura Iskandar)
 Rafael Elarash sebagai Jojo (anak Nurin, anak tiri Azlan Iskandar)

Pelakon pembantu
Musim 1
 Lia Natalia sebagai Norlina
 Mustaqim Mohamed sebagai Faris 
 Feaa Atidah Amran sebagai Beeda
 Amy Haruza Hamsa sebagai Radiah
 Suhanaliza Abdul Aziz sebagai Bibik
 Marup Mustapah sebagai Rakan Kongsi
 Tengku Zariman sebagai Jurujual
 Badarulzzaman Deraman sebagai Rahman Basit

Musim 2
 Mak Wan sebagai Cek Yah
 Effa Nareesha sebagai Yunny
 Joanna Bessey sebagai Aunty Ruby
 Raja Ema sebagai Huzairah 
 Susila Dewi sebagai Aunty Lechumy
 Aida Ruyati sebagai Kakak Huzairah
 Samsuri Shahrom sebagai Abang Huzairah
 Kairunissa Ismail sebagai Moly
 Syazliana Shuhaimi sebagai Cek Sue
 Mustaqim Mohamed sebagai Faris

Penerbitan
Sebanyak 70 peratus penggambaran Keluarga Iskandar dijalankan di luar studio dan dibuat di lokasi-lokasi dalam Wilayah Iskandar seperti Johor Bahru, Kota Iskandar, Lapangan Terbang Antarabangsa Senai, Nusajaya, Teluk Danga, Puteri Harbour, Horizon Hills dan Pelabuhan Tanjung Pelepas.

Adaptasi filem
Sebuah filem adaptasi sitkom ini telah diumumkan pada Februari 2019. Adaptasi filem Keluarga Iskandar turut disokong penuh oleh Pihak Berkuasa Wilayah Pembangunan Iskandar (IRDA) yang bertanggungjawab merancang, mempromosi dan memudahkan pembangunan Iskandar Malaysia yang terletak di selatan tanah air. Dalam adaptasi filem, sebahagian besar barisan pelakon asal sitkom Keluarga Iskandar telah menjayakan kembali watak mereka.

Penggambaran dijalankan di Johor Bahru dan di sekitar Lembah Klang. Filem ini pada asalnya dijadualkan untuk tayangan pada September 2019, namun ditunda.

Ia telah diumumkan pada Jun 2020 bahawa Keluarga Iskandar The Movie akan ditayangkan pada 16 Julai 2020 di Astro First.

Anugerah

Rujukan

Pautan luar
 
 Ruang Tekno

Drama bahasa Melayu
Siri televisyen Malaysia
Rancangan Astro Prima
Rancangan Astro Warna
Siri komedi televisyen Malaysia